
Tisztelt Képviselő-testület!

A Martfű Város Önkormányzata Képviselő-testületének 1/2018.(II.23.) önkormányzati rendeletében az alábbi feladatokat nem terveztük, a tervezési időszak óta merültek fel a beszerzések, illetve a beruházás. Előirányzat nélkül ezen feladatokat nem lehet végrehajtani így kérem a képviselő testületet az alábbi előterjesztés szerint pénzeszközt biztosítson végrehajtásukhoz.

a) A 442.számú út Tisza Ipartelep kettes portájánál lévő gyalogátkelőhelyen rövid időn belül a téli időszakban 2 súlyos baleset is történt. Ennek megelőzésére, és az ősztől tavaszig terjedő időszak rossz látási viszonyainak javítására irányonként 8-8 led prizmát tervezünk telepíteni. A rendőrség, és a Magyar Közút javaslatára és hozzájárulásával történik a kivitelezés. A költsége a bekért árajánlatok után, 16 aktív prizma telepítése 1085e Ft, az elektromos csatlakozási pont tervezése 280e Ft, az elektromos csatlakozási pont kivezetése 225e Ft költségbe kerül.
 Összesen: bruttó 1590 000.-forint, melynek fedezete az önkormányzat általános tartaléka.
b) A Martfű Város Önkormányzata tulajdonában lévő, a Martfű Városi Művelődési Központ és Könyvtár által kezelt Kossuth Úti Klubház bérbeadásából 2018. május végéig 125 000 Ft terembérlet bevétel keletkezett. Ebből a bevételből 100 000.- Ft összeg erejéig hűtő és mikrohullámú sütő cserét terveznek, a régi eszközök elromlottak. A bérbeadásból származó többletbevétel fedezi az eszköz vásárlásokat.
c) Martfű Város Önkormányzata területén a zöldterület karbantartásához szükséges minimum 4 db működőképes benzines fűkasza, 4 fő kezeli őket. A rendelkezésre álló 4 gépből 2 elromlott (a javítása is kétséges) a régi bejáratott szerviz megszűnt, rövid időn belül nem találtunk új szervizt. A zöldterületi munka elvégzéséhez haladéktalanul szükség van 2 gép vásárlására darabonként bruttó 230 000.-Ft összegben, melynek fedezete az Önkormányzat általános tartaléka.

Kérem a Tisztelt Képviselő-testületet az előterjesztés szerint megtárgyalni és az alábbi határozati javaslat elfogadásával szíveskedjen dönteni.


Határozati javaslat:

.../2018.(.........) határozat

önkormányzati beruházáshoz és eszközbeszerzéshez előirányzat biztosításáról 

Martfű Város Önkormányzatának Képviselő-testülete megtárgyalta az önkormányzati beruházáshoz és eszközbeszerzéshez előirányzat biztosításáról szóló előterjesztést és az alábbi döntést hozta: 

A Képviselő-testület  

1)	a 442.számú út Tisza Ipartelep kettes portájánál lévő gyalogátkelőhely led megvilágítás kivitelezését határozata el, bruttó 1 590 000.-forint összegben, fedezete a Martfű Város Önkormányzata Képviselő-testületének 1/2018.(II.23.) önkormányzati rendelet 16. melléklet E. Általános tartaléka.
[bookmark: _GoBack]2)	a Martfű Városi Művelődési Központ és Könyvtár által kezelt Kossuth Úti Klubház épületébe hűtő és mikrohullámú sütő vásárlását 100 000.-Forint összeg mértékig engedélyezi, melynek fedezete az épület bérbeadásból származó többletbevétel.

3)	Martfű Város Önkormányzata területén a zöldterület karbantartásához 2 db benzines fűkasza vásárlását darabonként 230 000.-Ft összegben jóváhagyja, melynek fedezete, Martfű Város Önkormányzata Képviselő-testületének 1/2018.(II.23.) önkormányzati rendelet 16. melléklet E. Általános tartaléka.

A Képviselő-testület felhatalmazza a polgármestert, hogy a határozat 1. pontjában foglalt beruházásoz kapcsolódó szerződést aláírja, a határozat 2., 3. pontjában foglalt eszközöket beszerezze. 

Erről értesülnek:
1./ JNSZ Megyei Kormányhivatal, Szolnok
2./ Valamennyi képviselő, Helyben 
3./ Pénzügyi és Adóügyi Iroda, Helyben
4./ Műszaki Iroda, Helyben


Martfű, 2018. június 13.

Dr. Papp Antal
polgármester

Látta: Szász Éva jegyző

